Tensionet SHBA-Iran dhe takimi vjetor i OKB-së 
Sekretari i Përgjithshëm i OKB-së shpreson ta mbajë vëmendjen e takimit tek ndryshimet klimatike. 
Ndërsa udhëheqësit botërorë mblidhen për takimet e tyre vjetore në Asamblenë e Përgjithshme të Kombeve të Bashkuara javën e ardhshme, përshkallëzimi i tensioneve mes Uashingtonit dhe Iranit mund të hedhë hije mbi punimet e tij. Por Sekretari i Përgjithshëm i OKB-së shpreson ta mbajë urgjencën në rritje për ndryshimin e klimës në qendër të vëmendjes. Korrespondentja e Zërit të Amerikës Margaret Besheer na ka dërguar këtë material. Sulmet me dronë ndaj dy objekteve të mëdha të naftës në Arabinë Saudite një javë më parë e kanë shndërruar atë që në fillim u duk si një mundësi për zbutjen e marrëdhënieve mes Shteteve të Bashkuara dhe Iranit, në një urgjencë për të shmangur një përshkallëzim të rrezikshëm. Rebelët jemenas të lidhur me Teheranin morën përgjegjësi për sulmet e 14 shtatorit. Zyrtarë të lartë amerikanë fajësuan Iranin, i cili ka mohuar çdo përfshirje. Presidenti Trump forcoi sanksionet ndaj Teheranit dhe tha se duket se Irani ishte fajtori. tha presidenti. Perspektiva e një takimi Trump-Rouhani, që u spekuluar gjerësisht në prag të asamblesë në Nju Jork, duket se tani nuk ka gjasa, por mundësia ishte gjithnjë një rrezik më i madh për liderin iranian sesa atë amerikan. thotë Alex Vatanka me Institutin për Lindjen e Mesme. Përveç kësaj krize gjeopolitike, ngrohja globale do të jetë në qendër të vëmendjes për shumicën e liderëve të mbledhur në Nju Jork. tha Sekretari I Përgjithshëm i OKB-së Antonia Guterres. Njëqind udhëheqës, që kanë hartuar plane konkrete për uljen e ndjeshme të emetimeve të gazrave serë, pritet të marrin pjesë në samitin e së hënës. tha sekretari Guterres. Të shtunën, përpara se të takohen udhëheqësit, qindra aktivistë të rinj të klimës kanë samitin e tyre. Greta Thunberg nga Suedia, e cila udhëtoi në Shtetet e Bashkuara me një varkë me vela, do të flasë në atë ngjarje. Duke filluar nga e marta, liderët do t'i drejtohen Asamblesë së Përgjithshme. Një nga fjalimet më të pritura do të jetë ai i presidentit amerikan. thotë Richard Gowan me Grupin për Krizat Ndërkombëtare. Fjalime të tjera për t’u ndjekur përfshijnë debutimet e kryeministrit britanik Boris Johnson dhe Presidentit Brazilian Jair Bolsonaro - i cili shpesh quhet "Trumpi i Tropikëve". Kryeministri izraelit Benjamin Netanyahu, e ardhmja politike e të cilit është në pikëpyetje pas zgjedhjeve parlamentare të së martës, u tërhoq nga axhenda e takimeve.